
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Отдаване под наем на обособен обект – частна общинска собственост на юридическо лице с нестопанска цел за осъществяване на общественополезна дейност - „ПЕНСИОНЕРСКИ КЛУБ “СВЕТИ НИКОЛАЙ ЧУДОТВОРЕЦ“ гр.БУРГАС“
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №78-00-19/ 18.01.2016г. от г-жа Стоянка Тодорова Николова- Председател на Управителния съвет на сдружение „ПЕНСИОНЕРСКИ КЛУБ “СВЕТИ НИКОЛАЙ ЧУДОТВОРЕЦ“ гр.БУРГАС“, Булстат 176969241, със седалище и адрес на управление: гр. Бургас, к-с „Славейков“, бл.23, вх. 7, ет. 4, ап. 11, вписано в Регистъра на юридическите лица с нестопанска цел с решение на Бургаски окръжен съд от 14.01.2016г., под №2, том 1, стр. 12 по ф.д. 7/2016, с искане за предоставяне за ползване под наем на обособен нежилищен обект - общинска собственост, представляващ Помещение ІІ с полезна площ 92,49 кв.м, разположено в североизточната част на партерния етаж на жилищен блок №89, вх.Б  в ж.к. „Лазур“, гр. Бургас.

Цитираният самостоятелен обект, представлява част от общински нежилищен имот, актуван с Акт №108/28.01.1997г. за частна общинска собственост, целият със застроена площ 258,57 кв.м, при граници: североизток - външен зид и проход, северозапад - външен зид и ул. „К.Величков“, юг - външен зид, ул. „В.Търново“, югоизток - стълбище и общи помещения.
Представено е Удостоверение №005/25.04.2016г. издадено от Министeрство на правосъдието за вписване на сдружението в централния регистър на юридическите лица с нестопанска цел за осъществяване на обществено полезна дейност под №20160425005.

Сдружението е неправителствена организация, която се занимава с поддържането на социални контакти и интеграция в обществения и социален живот на пенсионерите в гр.Бургас, осъществяване на контакти с неправителствени организации, взаимодействия със сродни пенсионерски клубове и обмяна на практика с такива от цялата страна.
Обектът е нужен на сдружението за организиране на постоянни сбирки и социални контакти, организиране на празници и занимания, както и всякакви други дейности, които биха подобрили качеството на живот на членовете му.
По реда на чл. 14 от Закона за общинската собственост, свободни нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем, без търг или конкурс на юридически лица с нестопанска цел, осъществяващи дейност в обществена полза, по ред, определен в наредбата по чл. 8, ал. 2 от закона. Установеният от закона срок за отдаване под наем на тези обекти е не по-дълъг от 10 години.

Съгласно Приложение №3 за определяне на размера на базисните наемни цени за 2016г. от Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, с последно изменение и допълнение по точка 2 от дневния ред на проведеното на 26.01.2016г. заседание (Протокол №7), е определена месечната наемна цена за отдаване под наем на Помещение ІІ, както следва: 92,49 кв.м (полезна площ) х 1,50 лева/кв.м (наемна цена за помещения за осъществяване дейност на юридически лица с нестопанска цел в обществена полза) х 1,20 (коефициент за зона) х 1,00 (коефициент за състоянието и предназначението на обекта) = 166,48 (сто шестдесет и шест цяло и четиридесет и осем) лева, без ДДС.

Ето защо, предлагам на Общинския съвет – Бургас, на основание чл. 21, ал. 1, т. 8 от ЗМСМА, чл. 14, ал. 6 от Закона за общинската собственост и чл. 21, ал. 1, т.2 и чл. 22 от Наредбата за реда за придобиване, управление и разпореждане с общински имоти и вещи, приета от Общински съвет – Бургас по т.1 от проведено на 28.06.2016г., заседание /Протокол №13/, да вземе следното
Р   Е   Ш   Е   Н   И   Е:
Да се предостави под наем на Сдружение с нестопанска цел за осъществяване на общественополезна дейност „ПЕНСИОНЕРСКИ КЛУБ “СВЕТИ НИКОЛАЙ ЧУДОТВОРЕЦ“ гр.БУРГАС“, Булстат 176969241, със седалище и адрес на управление: гр. Бургас, к-с „Славейков“, бл.23, вх. 7, ет. 4, ап. 11, вписано в Регистъра на юридическите лица с нестопанска цел с решение на Бургаски окръжен съд от 14.01.2016г., под №2, том 1, стр. 12 по ф.д. 7/2016, представлявано от Стоянка Тодорова Николова - Председател на Управителния съвет на сдружението, за временно и възмездно ползване обособен обект с полезна площ 92,49 кв.м, представляващо Помещение ІІ, разположено в североизточната част на партерния етаж на жилищен блок №89, вх.Б в ж.к. „Лазур“, гр. Бургас, актуван с Акт №108/28.01.1997г. за частна общинска собственост, целият със застроена площ 258,57 кв.м, при граници: североизток - външен зид и проход, северозапад - външен зид и ул. „К.Величков“, юг - външен зид, ул. „В.Търново“, югоизток - стълбище и общи помещения, за срок от 5 (пет) години, при заплащане на месечен наем в размер на 166,48 (сто шестдесет и шест цяло и четиридесет и осем) лева, без ДДС.
Приложение: Заявление с №78-00-19/ 18.01.2016г. в Община Бургас; Писмо с рег. №78-00-19(1)/30.03.2016г. от Директора на ОП „Общински имоти“ – Бургас; Акт №108/28.01.1997г. за частна общинска собственост; Удостоверение №005/25.04.2016г. от Министерство на правосъдието; Удостоверение за актуално състояние от 07.04.2016г. по ф.д. №7/2016г., издаденоот БОС; Решение №2/14.01.2016г., том 1, рег. №5, стр.12, издадено от БОС; Ситуация и разпределение на обекта.

ЗЛАТИНА ГЕОРГИЕВА

Директор на дирекция “Правно-нормативно обслужване“

СТОЯН АРНАУДОВ

Директор на дирекция „Управление на общинската собственост”
инж. МИНКА ЧАУШЕВА

Началник отдел “Общинска собственост“

КАТЕРИНА СИДЕРОВА-ГРУДОВА

Гл. юрисконсулт в дирекция УОС

